medieval-data/medieval-latin-ner-HOME-Alcar huggingface dataset:
| De emptione inter nos et Guidonem de Caprosia | Ludovicus Dei gratia Francorum rex . Noverint universis presentes pariter et futuri quod nos litteras dilecti et fidelis nostri Guidonis de Caprosia inspeximus sub hac forma : Ego Guido miles dominus Caprosie , notum facio universis presentes litteras inspecturis quod vendidi abbati et conventui etc . Predictus autem Guido et Herveus frater ejus , in nostra presentia constituti , venditiones , quitationes et concessiones predictas , fide prestita corporali , promiserunt se firmiter servaturos et garandizaturos , et pecierunt a nobis ut eas sigillo nostro confirmaremus . Preterea , quia Helysendis , uxor predicti Guidoni , Sycilia et Adelvya , sorores ejusdem Guidonis , propter manifesta impedimenta non potuerunt coram nobis personaliter comparere , laudaverunt , voluerunt et concesserunt venditiones , quitationes et concessiones factas a predicto Guidone de Caprosia ecclesie Beati Dyonisii supradicte , de hiis firmiter observandis fide prestita corporali , videlicet Helysendis et Scicilia predicte coram priore Sancti Germani in Laya et Stephano concergio nostro de Sancto Germano , et dicta Adelvya coram fratre Christiano , elemosinario nostro , quos ad ipas propter hoc specialiter duximus destinandos . Nos autem predictas conventiones eo modo quo superius sunt expresse gratas habentes et ratas , presentem paginam sigilli nostri munimine fecimus confirmari . Actum apud Anetum , anno gratie Mo CCo XXXo , mense mayo .
| De usuagio nemoris apud Bellum Ramum | Ego Guido dominus Caprosie , notum facio universis presentes litteras inspecturis quod ego promisi abbati Beati Dyonisii , per fidem quam ei debeo , et ecclesie Beati Dyonisii quod , si Adam de Betonessart miles vel heredes defuncti Thome de Bonella militis facerent aliquam vim quam non deberent in nemoribus Beati Dyonisii de balliva Belli Rami propter usuagium , si quod ipsi vel hospites sui ibidem reclamarent , ego juvabo dictum abbatem et conventum Beati Dyonisii bona fide , pro posse meo , sine meo ponendo , ad removendam vim illam , et juvabo dictos abbatem et conventum bona fide , sine meo ponendo , quod dicti miles et heredes quittent usuagium , si quid ibi reclament . Actum anno Domini Mo CCo XXXo , mense mayo .
| De emptione facta a domino Adam de Gaseranna | Omnibus presentes litteras inspecturis , Stephanus archidiaconus Carnotensis , salutem in Domino . Noverit universitas vestra quod Adam de Gaserano miles et domina Ysabellis uxor ejus , in nostra presencia constituti , recognoverunt se vendidisse ecclesie Sancti Dyonisii in Francia quicquid ipsi habebant apud Donnam Petram et apud Senlices , scilicet in feodis , hospitibus , censivis , terris , pratis , justicia , et in nemoribus , si quid in eisdem nemoribus habebant , et in omnibus rebus aliis , precio centum librarum parisiensium , excepto eo quod donna Odelina , quondam uxor Thome de Bonele militis , tenet a dicto Adam in villis supradictis . Voluerunt etiam et concesserunt predicti Adan et Ysabellis ejus uxor quod ecclesia Beati Dyonisii acquirat hoc quod dicta Odelina de Bonele etiam liberi sui a dicto Adan milite in feodum detinent in eisdem villis , et etiam si a dicta ecclesia acquiratur , quitaverunt . Preterea concesserunt quod dicta Odelina et liberi ejus homagium faciant ecclesie supradicte de eo quod detinent in feodum a dicto Adan milite in villis supradictis , si eadem ecclesia erga dictam Odelinam et liberos suos hoc potuerit procurare , ita tamen quod illud quod prenominata Odelina et liberi ejus extra dictas villas a dicto Adan milite in feodum detinent remanet in feodo Ade militis supradicti . Prenominati autem Adan et ejus uxor coram nobis recognoverunt quod hec omnia supradicta movent de feodo domini Philippi de Orz militis ; dederunt insuper fidem corporalem jamdicti Adan et Ysabellis ejus uxor quod contra venditionem istam non venirent nec super predictis rebus dictam ecclesiam per se vel per alium decetero molestarent , immo ad usus et consuetudines patrie dicte ecclesie supradicta omnia garentirent . In cujus rei testimonium et munimen , ad petitionem dictorum Ade militis et Ysabellis uxoris ejusdem , presentes litteras fecimus conscribi et sigilli nostri munimine roborari . Actum anno Domini Mo CCo XXXo , mense maii .
| De vinea vendita presbitero de Petra Frita | Omnibus presentes litteras inspecturis , . . officialis curie Parisiensis , salutem in Domino . Notum facimus quod dominus Johannes Lovelli i miles , in nostra presentia constitutus , recognovit se vendidisse Guiberto , quondam presbitero de Petra Fixa , quandam peciam vinee in territorio de Petra Fixa quamdam peciam vinee in territorio de Petra Fixa sitam ut dicitur juxta vineam Sancti Dyonisii in censiva ejusdem sancti pro viginti libris parisiensium , promittens fide media quod contra vendicionem istam per se vel per alium non veniet in futurum , et quod dictam vineam predicto presbitero et eis qui causam ab ipso habebunt , ad usus et consuetudines Francie garantizabit contra omnes . Et de recta garantia ferenda , dictus miles sex arpenta terre , sita ut dicitur insimul inter Edictum et Montem Martyrum in censiva caritatum Beati Dyonisii , in contraplegium dicto presbitero obligavit et eis qui causam ab eo habebunt . Preterea dictus Guibertus presbiter , in nostra presencia constitutus , recognovit se dictam vineam dedisse et concessisse Johanni de Espinoi clerico , cognato suo , in puram et perpetuam elemosinam post decessum dicti presbiteri pacifice possidendam , ita tamen quod dictus clericus dictam vineam non poterit vendere nec alienare quamdiu vixerit , sed post decessum ipsius clerici ad manum viri religiosi abbatis Sancti Dyonisii libere revertetur . Promisitque dictus presbiter quod contra donationem seu ordinationem istam per se vel per alium venire nullatenus attemptabit . Datum anno Domini Mo CCo XXXo tertio , mense januario .
| De terris quas obligavit nobis Hodardis mulier de Trapis | Omnibus presentes litteras inspecturis , officialis curie Parisiensis , salutem in Domino . Notum facimus quod in presencia nostra constituta Hodardis uxor Guiardi pelliparii de Trapis promisit , fide in manu nostra prestita corporali quod infra mensem post octabas instantis festi beati Martini hyemalis Ierosolimitanam terram iter arripiet adeundi volens et concedens nisi hoc faceret quod religiosus vir abbas Beati Dyonisii in Francia duodecim jugera terre arabilis que ipsa habebat apud Trapes habeat et de ipsis suam possit facere penitus voluntatem et de hoc fidem prestitit corporalem . Memoratus etiam Guiardus maritus ejusdem mulieris omnibus istis assensum adhibuit , promittens fide media , si dicta Hodardis dictum iter non arriperet infra terminum memoratum , quod in dicta terra per se vel per alium nichil ultra prefatum terminum reclamaret . Quod ut ratum permaneat , presentes litteras sigillo Parisiensis curie ducimus roborandas . Actum anno Domini Mo CCo XXXo , die veneris ante festum beati Martini hyemalis .
| De redecima decime quarumdam villarum | Ego Guido de Caprosia miles , notum facio universis presentes litteras inspecturis quod de voluntate pariter et assensu Helisendis uxoris mee in perpetuam elemosinam contuli et omnino quitavi ecclesie Beati Dyonisii et etiam optuli super altare beati Dyonisii quicquid juris et dominii habebam vel habere poteram in redecima decime istarum villarum , scilicet Domne Petre , de Senlices , de Chardonvilier , videlicet in terra quam bone memorie venerabilis Petrus abbas Beati Dyonisii michi antea decambivit , et de Chamrumeries et in pertinenciis ejusdem redecime , pro me et dicta uxore mea et omnibus nostris heredibus et cunctis aliis qui in dicta redecima et ad eam pertinentibus jus aliquod sive dominium quoquo modo potuerint reclamare , dictamque redecimam et ad ipsam pertinentia dicte ecclesie garantizare tenemur . In cujus rei testimonium et robur in posterum , paginam hanc inde inde conscriptam sigilli mei caractere communivi . Actum anno Domini Mo CCo XXXo primo , mense aprili .
| De quitatione Bernardi et majorie de Trapis et de pertinentiis omnibus ad majoriam | Universis presentes litteras inspecturis , Thomas archidiaconus Pissiacensis , salutem in Domino . Notum facimus quod Bernardus major de Trapis et Petronilla uxor ejus , in nostra presentia constituti , pro se et heredibus suis quitaverunt abbati et conventui Beati Dyonisii imperpetuum majoriam de Trapis et omnia ad dictam majoriam pertinentia , fide data promittentes quod neque in dicta majoria neque in pertinenciis ipsius aliquid decetero penitus reclamabunt . Predicti siquidem abbas et conventus in escambium dicte majorie dederunt et concesserunt eidem Bernardo et heredibus suis triginta arpennos terre assignatos sibi apud Trapas ad perticam viginti duorum pedum , quos cum aliis sex arpennis terre sue quam habebat tam in territorio quod vocatur desuans quam alibii , cum porprisio etiam suo de Trapis , que eum predictis triginta arpennis addidit , tenebit in feodum ligium ab ipsis et ecclesia Beati Dyonisii , salva et retenta dicte ecclesie decima in predictis terris ; post decessum vero Bernardi unius de heredibus suis ad hominagium dicte ecclesie venient de premissis ; si quas autem alii heredes sui in dicto feodo habuerint portiones , tenebunt eas de illo qui de feodo fecerit hominagium ecclesie ; et ecclesia de dicto feodo habebit reaschetum et servitium ad usus et consuetudines Francie a quocumque dicte ecclesie fiet hominagium de premissis . In hoc autem totali feodo nec ipse Bernardus nec heredes sui fortericiam facere poterunt neque masuras aliquas neque furnum neque molendinum , sed due tantum mansiones poterunt esse in porprisio supradicto nec aliquo tempore ponere poterunt in manum fortiorem dictum feodum nec aliquam feodi portionem . Si vero contingat quod dictum feodum vel pars feodi vendatur vel escambiatur aliis quam heredibus , dicta ecclesia pre omnibus aliis hominibus habebit si voluerit dictam venditionem vel escambium competenter . Sciendum est autem quod dicti abbas et conventus in illo totali feodo retinuerunt et adhuc retinent sibi omnimodam justiciam , hoc tamen homini suo in dicto porprisio manenti concedentes quod ipse justiciam habeat de hiis que familia sua secum ibidem comorans et vivens de suo inter se unus contra alterum forisfecerit in ipso porprisio , nisi forisfactum ad magnam justiciam pertineat , cujus tunc ad ipsos justicia pertineret ; verumptamen alios forisfactores sive maleficos quoscumque vel undecumque contra dominum abbatem et ecclesiam nec defendere nec garentire poterit in feodo supradicto . Ille autem qui homo erit ecclesie non justiciabit se per aliquos ministros abbatis Beati Dyonisii nisi solum per ipsum abbatem vel illum cui ex parte ipsius abbatis hoc specialiter commitetur . Hec omnia premissa dicti Bernardus et Petronilla uxor ejus pro se et heredibus suis concesserunt , se firmiter servaturos fide prestita promittentes . In cujus rei testimonium , ad petitionem dictarum parcium , presentes litteras fecimus sigilli nostri munimine roborari . Actum anno Domini Mo CCo XXXo primo , mense martio .
| De majoria Traparum quam quitavit nobis imperpetuum Bernardus quondam major de Trapis | Universis presentes litteras inspecturis , Thomas archidiaconus Pissiacensis , salutem in Domino . Notum facimus quod Bernardus major de Trapis et Petronilla uxor ejus , in nostra presentia constituti , pro se et heredibus suis quitaverunt abbati et conventui Beati Dyonisii imperpetuum majoriam de Trapis et omnia ad dictam majoriam pertinentia , fide data promittentes quod neque in dicta majoria neque in pertinenciis ipsius aliquid decetero penitus reclamabunt . Predicti siquidem abbas et conventus in escambium dicte majorie dederunt et concesserunt eidem Bernardo et heredibus suis triginta arpennos terre assignatos sibi apud Trapas ad perticam viginti duorum pedum , quos cum aliis sex arpennis terre sue quam habebat tam in territorio quod vocatur desuans quam alibii , cum porprisio etiam suo de Trapis , que eum predictis triginta arpennis addidit , tenebit in feodum ligium ab ipsis et ecclesia Beati Dyonisii , salva et retenta dicte ecclesie decima in predictis terris ; post decessum vero Bernardi unius de heredibus suis ad hominagium dicte ecclesie venient de premissis ; si quas autem alii heredes sui in dicto feodo habuerint portiones , tenebunt eas de illo qui de feodo fecerit hominagium ecclesie ; et ecclesia de dicto feodo habebit reaschetum et servitium ad usus et consuetudines Francie a quocumque dicte ecclesie fiet hominagium de premissis . In hoc autem totali feodo nec ipse Bernardus nec heredes sui fortericiam facere poterunt neque masuras aliquas neque furnum neque molendinum , sed due tantum mansiones poterunt esse in porprisio supradicto nec aliquo tempore ponere poterunt in manum fortiorem dictum feodum nec aliquam feodi portionem . Si vero contingat quod dictum feodum vel pars feodi vendatur vel escambiatur aliis quam heredibus , dicta ecclesia pre omnibus aliis hominibus habebit si voluerit dictam venditionem vel escambium competenter . Sciendum est autem quod dicti abbas et conventus in illo totali feodo retinuerunt et adhuc retinent sibi omnimodam justiciam , hoc tamen homini suo in dicto porprisio manenti concedentes quod ipse justiciam habeat de hiis que familia sua secum ibidem comorans et vivens de suo inter se unus contra alterum forisfecerit in ipso porprisio , nisi forisfactum ad magnam justiciam pertineat , cujus tunc ad ipsos justicia pertineret ; verumptamen alios forisfactores sive maleficos quoscumque vel undecumque contra dominum abbatem et ecclesiam nec defendere nec garentire poterit in feodo supradicto . Ille autem qui homo erit ecclesie non justiciabit se per aliquos ministros abbatis Beati Dyonisii nisi solum per ipsum abbatem vel illum cui ex parte ipsius abbatis hoc specialiter commitetur . Hec omnia premissa dicti Bernardus et Petronilla uxor ejus pro se et heredibus suis concesserunt , se firmiter servaturos fide prestita promittentes . In cujus rei testimonium , ad petitionem dictarum parcium , presentes litteras fecimus sigilli nostri munimine roborari . Actum anno Domini Mo CCo XXXo primo , mense martio .
| De quadam pecia vinee quam nobis vendidit dominus Matheus de Argentolio juxta Petram Fritam | Universis presentes litteras inspecturis , officialis curie Parisiensis , in Domino salutem . Notum facimus quod coram nobis constitutus dominus Matheus de Argentolio miles recognovit se vendidisse et nomine venditionis in perpetuum quitavisse religiosis viris . . abbati et conventui Sancti Dyonisii in Francia pro sex libris et dimidia parisiensium quindecim denariis minus , jam sibi solutis in pecunia numerata ut confessus est coram nobis , exceptioni non numerate pecunie , non habite et non solute renuntiando penitus et expresse , videlicet fere dimidium arpentum vinee quod dicebat se habere ex recto caduco apud locum qui vocatur Clausus Buinardi juxta Petram Fritam , contiguum ex uno latere vinee Jacobi Lumbardi et ex alio latere vinee Petri de Celario , in censiva dictorum religiosorum , oneratum in sex denariis parisiensibus capitalis census tantummodo , ut dicebat idem dominus Matheus , fide data in manu quod contra venditionem et quitationem hujusmodi jure hereditario , ratione conquestus , caduci aut alio jure communi vel speciali per se aut per alium non veniet in futurum , immo dictam venditionem , prout superius est divisa , dictis emptoribus ac eorum successoribus ad dictum censum absque alio onere garantizabit et defendet imposterum contra omnes , nichil juris sibi aut ejus heredibus in dca vinea retinendo . Datum anno Domini millesimo CCo LXmo nono , die mercurii post Misericordia Domini .
| Quod Guido de Caprosia quitavit nobis quicquid habebat in nemoribus Beati Dyonisii Belli Rami | Ego Guido de Caprosia miles , notum facio universis presentes litteras inspecturis quod de voluntate pariter et assensu Helysendis uxoris mee imperpetuum omnino quitavi ecclesie Beati Dyonisii quicquid juris habebam vel habere poteram in nemoribus Beati Dyonisii in balliva Belli Rami ratione masure Saupitum et alterius dimidie masure contigue et vicine predicte masure Saupitum . Que masura Saupitum et altera masura dimidia mee sunt , alia ejus medietas est Beati Dyonisii , nec ego nec heredes mei pro dictis masuris , si pars Beati Dyonisii ad me vel heredes meos per excambium vel alio modo forsitan deveniret nec aliqui qui manserint in eisdem masuris in predictis nemoribus aliquid ultra poterimus reclamare . In cujus quitationis mee testimonium et robur in posterum , paginam hanc inde conscriptam sigilli mei caractere communivi . Actum anno Domini Mo CCo XXXo primo , mense marcio .
| De emptione facta ab Odelina relicta Thome quondam militis de Bonele apud Dompnam Petram | Guillelmus permissione divina Parisiensis ecclesie minister indignus , omnibus presentes litteras inspecturis , salutem in Domino . Noverint universi quod , in nostra presencia constituta , nobilis Odelina relicta Thome de Bonele quondam militis recognovit se vendidisse ecclesie Beati Dyonisii in Francia , pro ducentibus libris parisiensium et centum solidis sibi jam solutis , quicquid ipsa habebat apud Domnam Petram , apud Sanlices , apud Chardonviller et apud Chanremeries in feodis , hospitibus , censuis , decimis , terris , pratis , justitia et nemoribus , si quid juris in ipsis nemoribus haberet , promittens fide in manu nostra prestita corporali quod in rebus predictis quacumque ratione per se vel per alium nichil decetero penitus reclamabit , immo ea dicte ecclesie garantizabit . Johannes et Petrus de Bonele fratres , filii ipsius Odeline , et Eramburgis et Petronilla , filie ejusdem , coram nobis dictam venditionem fide prestita concesserunt et quicquid juris habebant vel habere poterant in premissis juris hereditario vel alio modo prefate ecclesie Sancti Dyonisii quitaverunt . Preterea Petrus de Dolenvilla miles et Luciana uxor ejus , Guillelmus de Logiis miles pro se et Aalipda uxor sua hanc venditionem laudaverunt coram nobis et concesserunt , promittens fide media quod in rebus predictis nichil in posterum reclamabunt . De hac siquidem venditione tenenda et firmiter observanda et ad consuetudines Francie garantizanda ad peticionem dicte Odeline , Petrus de Dolenvilla , Johannes de Forgiis , Guillelmus de Logiis , Guillelmus de Forgiis , Symon de Boolon et Galterus de Boolon milites se constituerunt plegios unusquisque et per fidem . Quod ut ratum permaneat , presentes litteras sigilli nostri munimine duximus roborandas . Actum anno Domini Mo CCo XXXo secundo , mense mayo .
| De emptione facta ab Odelina relicta Thome quondam militis de Bonele apud Dompnam Petram | Stephanus archidiaconus Carnotensis , omnibus presentes litteras inspecturis , salutem in Domino . Notum facimus quod nos litteras domini Parisiensis episcopi sigillo signatas vidimus et perlegimus in hec verba : Guillelmus , permissione divina Parisiensis ecclesie minister indignus , omnibus presentes litteras inspecturis , salutem in Domino . Noverint universi noverint quod , in nostra presentia constituta , nobilis mulier Odelina etc . Predicti vero Odelina et Johannes et Petrus , filii ipsius Odeline , Eremburgis et Petronilla , filie ejusdem , Guillelmus de Logiis miles et Aaelidis uxor sua et Galterus de Boloon miles , qui tunc erant de archidiachonatu nostro , ea que premissa sunt in litteris coram dilecto socio nostro , magistro Stephano canonico Pontisarensi , a nobis propter hoc specialiter destinato , laudaverunt pariter et concesserunt , fide data promittentes se firmiter in perpetuum servaturos quicquid in eisdem litteris continetur , concedentes etiam quod in ipsos si contravenirent possemus animadvertere tamquam in fidei transgressores . In cujus rei testimonium , presentes litteras fecimus sigilli nostri minumine roborari . Datum anno Domini Mo CCo XXXo secundo , mense junio .
| De debito C librarum quas debebat Guido de Caprosia | Omnibus presentes litteras inspecturis , officialis curie Parisiensis , salutem in Domino . Notum facimus quod , constitutus in nostra presentia , dominus Guido de Caprosia miles recognovit se debere ecclesie Beati Dyonisii centum libras parisiensium , de quibus promisit se redditurum medietatem infra octabas Omnium Sanctorum proximo venturas et aliam medietatem ad dictum terminum anno revoluto , et de dicto debito sic solvendo Ernulfus de Laya , Reginaldus Galopin , Radulfus Galopin et Petrus li Pages , in nostra presentia constituti , se fidejussores constituerunt , qui promiserunt quod nisi dictus miles solveret dictam pecuniam terminis predictis quod ipsi tenerent prisionem apud Sanctum Dyonisium ne recederent a villa Sancti Dyonisii donec de dicta pecunia esset dicte ecclesie Beati Dyonisii plenarie satisfactum et de hoc fidem prestiterunt corporalem in manu nostra dicti fidejussores quilibet in solidum . Datum anno Domini Mo CCo XXXo secundo , die festi beati Martini hyemalis .
| Carta Guidonis de Leviis de nemoribus , pratis et terris | Universis presentes litteras inspecturis , Guido de Leviis marescallus Albigensis , salutem . Noveritis quod , cum esset contentio inter nos et matrem nostram ex una parte et ecclesiam Beati Dyonisii ex altera super terris , pratis , haiis que bone memorie Guido de Leviis quondam marescallus Albigensis , pater noster , tenebat de eadem ecclesia , que prata , terre , haye sita sunt apud Le Mes Balduini Cocherel et apud locum qui dicitur Le Cormier juxta molendinum Girouart et etiam apud Les Bendes , et debent ibi esse circa quinquaginta duo arpenta vel amplius sive minus tam in pratis quam in terris et haiis ad mensuram loci illius , tandem predicta domna Petra mater nostra de consilio amicorum suorum et aliorum bonorum virorum composuit et pacem fecit cum ecclesia Beati Dyonisii in hunc modum quod de predictis terris , pratis , haiis singulis annis reddemus monacho Beati Dyonisii preposito Belli Rami vel ejus mandato apud Bellum Ramum XIII solidos parisiensium capitalis census in festo beati Andree apostoli et corveiam unius carruce singulis annis tribus diebus in anno , scilicet unam in marcio , aliam in mayo , terciam in septembri , salva omni justicia ecclesie Beati Dyonisii in omnibus etiam et salvis venditis in terris , pratis et omnibus aliis , si forte vendi contingeret , ita quod quicumque dictas terras , prata et hayas possidebit et etiam Renaudus li Begues vel ejus successores nichil omnino in nemoribus Beati Dyonisii poterunt decetero reclamare . Dictus vero Renaudus ratione domus sue , pratorum , terrarum suarum quas modo possidet in pastu domini abbatis aliquid decetero mittere non tenebitur . Nos vero ibi non possumus facere masuras neque fortericiam , nisi de voluntate dicte ecclesie . Hanc autem compositionem a domina matre nostra factam volumus , laudamus et concedimus . Quod ut ratum et inconcussum permaneat , presentes litteras sigilli nostri munimine fecimus roborari . Actum anno gratie Mo CCo XXXo IIII° , mense novembri .
| De elemosina quam Guido marescallus Albigensis fecit ecclesie Beati Dyonisii | Universis presentes litteras inspecturis , Guido de Leviis marescallus Albigensis , salutem . Notum facio quod elemosinam illam quam bone memorie Guido pater meus quondam marescallus Albigensis fecit ecclesie Beati Dyonisii de viginti arpennis terre sitis apud Mesnilium Sevini de voluntate et assensu Johanne uxoris mee laudo , volo atque concedo . In cujus laudationis mee voluntatis et concessionis testimonium , presentem paginam inde conscriptam sigilli mei caractere comunivi . Actum anno Domini Mo CCo XXXo IIIIo , mense decembri .
| De LX arpennis nemorum concessis fratribus de Rosca | Rogerus dictus abbas Beate Marie de Rosca et ejusdem loci conventus , universis presentes litteras inspecturis , salutem in Domino . Notum facimus quod venerabiles viri abbas et conventus Beati Dyonisii sexaginta arpennos terre juxta Roscam quos emimus a domino Guidone de Caprosia et Herveo fratre ejus militibus , de quibus sexaginta arpennis dictus Guido ecclesie Beati Dyonisii annuatim reddebat apud Bellum Ramum quinque solidos capitalis census , nobis concesserunt tenendos imperpetuum et habendos , ita quod exinde ecclesie Beati Dyonisii singulis annis reddemus apud Bellum Ramum preposito vel ejus mandato in festo sancti Andree appostli XXXa solidos parisiensium censuales . Concesserunt etiam nobis quamdam peciam terre juxta stannum nostrum tenendam perpetuo et habendam ad sex denarios censuales in festo sancti Andree apostoli in domo sua apud Bellum Ramum annuatim solvendos , ita quod idem stannum non poterimus extendere in terra Beati Dyonisii vel augere sine permissione ecclesie Beati Dyonisii atque licencia . Quod si predictum censum XXX solidorum et sex denariorum non solverimus ad diem predictum , emendabimus ad patrie legem et usum , salva ecclesie Beati Dyonisii decima et omnimoda justicia in predictis sexaginta arpennis et in parte stanni que erit in terra Beati Dyonisii , nec poterimus facere masuras in dictis sexaginta arpennis et in parte stanni que erit in terra Beati Dyonisii , et si fecerimus masuras vel hospites in terra non movente ab ecclesia Beati Dyonisii , scilicet in Bella Penna , quam emimus a dictis domino Guidone et Herveo fratre ejus , hospites terre illius qui jam sunt vel futuri sunt vel ipsi nos ullum usuarium in nemoribus Beati Dyonisii non poterimus reclamare . In cujus rei testimonium , paginam hanc sigillo nostro munivimus . Actum anno Domini Mo CCo XXXo IIIIo , mense decembri .
| De emptione facta a Petro de Hyaudeport | Omnibus presentes litteras inspecturis , G . archidiaconus Parisiensis , eternam in Domino salutem . Notum facimus quod , cum Petrus de Byaudeport miles recognosceret se esse hominem venerabilis et religiosi abbatis Beati Dyonisii de medietate cujusdam pressorii siti apud Petram Fictam , de tresdecim solidis censualibus annuatim percipiendis apud Petram Fictam in vineis de Murellis , plena mina avene , quatuor caponibus et uno hospite et dimidio que habebat apud Petram Fictam , de quinque solidis et duobus denariis cum obolo censualibus annuatim percipiendis apud Columbas in Garenna in mayo , idem Petrus et Sanctisma ejus uxor in nostra presencia constituti recognoverunt se vendidisse pro XX duabus libris parisiensium religioso abbati et conventui Beati Dyonisii premissa omnia et quicquid tam apud Petram Fictam quam apud Columbas in roagio et foragio et quocumque alio habebant , prefatis abbati et conventui imperpetuam quiete et pacifice possidenda et habenda , promittens fide media dicti Petrus et Sanctisma ejus uxor quod dictam venditionem in posterum servabunt et quod contra eamdem venditionem per se vel per alium venire decetero nullatenus attemptabunt . Dicta autem Sanctisma , uxor dicti Petri , penitus et expresse quitavit quicquid in premissis habebat vel habere poterat ratione doarii vel quocumque alio modo , promittens sub fide prestita quod contra istam quitationem per se vel per alium non veniet in futurum et quod ad faciendum dictam quitationem nec vi nec metu erat inducta , sed eam spontanea voluntate faciebat . In cujus rei memoriam et testimonium , presentes litteras sigillo nostro signatis prefatis abbati et conventui ad petionem dictorum Petri et Sanctisme uxoris sue duximus concedendas . Actum anno Domini Mo CC o XXIX , die jovis proxima ante festum sancti Johannis Baptiste .
| De quadam pecia vinee quam vendidit nobis Johannes Armiger | Universis presentes litteras inspecturis , officialis curie Parisiensis , salutem in Domino . Notum facimus quod , coram nobis constitutus , Johannes Armiger , filius defuncti Henrici Armigeri , recognovit se vendidisse et nomine venditionis in perpetuum quitavisse abbati et conventui Sancti Dyonisii in Francia , pro quadraginta tribus libris et decem et octo solidis parisiensium , jam dicto venditori solutis et traditis in pecunia numerata , sicut ipse venditor confesssus est in jure coram nobis , exceptioni non numerate pecunie , non tradite , non solute et non recepte renuntians per fidem , quandam peciam vinee quam dicebat se habere et possidere apud villam de Petra Frita , subtus Plasteriam , contiguam ex una parte vinee Sancti Dyonisii predicti et ex alia parte vinee Nicholai dicti Renart , in censiva Sancti Dyonisii predicti , oneratam in duobus solidis parisiensium tribus obolis tantummodo censualibus , in octabis sancti Dyonisii , senerio Sancti Dyonisii , annis singulis , ut dicebat ; et promisit dictus venditor , fide data in manu nostra , quod contra venditionem predictas jure hereditario , ratione conquestus aut alio quoque jure , communi vel speciali , per se vel per alium non veniet in futurum et quod predictam peciam vinee prout se comportat dictis abbati et conventui et eorum monasterio garantizabit , liberabit et deffendet in juditio et extra juditium , ad usus et consuetudines Francie , contra omnes necnon et quod solvet dictis . . abbati et conventui IIIIor libras parisiensium nomine pene , si dicta venditio retracta fuerit vel evicta . Datum anno Domini Mo CCo LXmo septimo , die sabbati post festum beati Andree apostoli .
| De terris quas tenet a nobis abbatia de Rosca ad censum XXX solidorum | Dei gratia de Rosca abbas et ejusdem loci conventus , universis presentes litteras inspecturis , salutem in Domino . Notum facimus quod venerabiles viri et amici abbas et conventus Beati Dyonisii sexaginta arpennos terre juxta Roscam quos emimus a domino Guidone de Caprosia et Herveo fratre ejus militibus , de quibus sexaginta arpennis dictus Guido ecclesie Beati Dyonisii annuatim reddebat apud Bellum Ramum quinque solidos capitalis census , nobis concesserunt tenendas in perpetuum et habendos , ita quod exinde ecclesie Beati Dyonisii singulis annis reddemus in festo sancti Andree apostoli apud Bellum Ramum tringinta solidos parisiensium censuales . Nobis quoque perpetuo concesserunt tenendam quamdam peciam terre sitam juxta stannum nostrum ad sex denarios censuales in festo sancti Andree apostoli in domo eorum apud Bellum Ramum annuatim solvendos , ita quod idem stannum non poterimus extendere in terra Beati Dyonisii vel augere sine permissione eorum atque licencia . Quod si predictum censum triginta solidorum et sex denariorum ad predictam diem non solverimus , ad usum patrie emendabimus , salva ecclesie Beati Dyonisii decima et omnimoda justicia in predictis sexaginta arpennis et in parte stanni que erit in terra Beati Dyonisii , nec poterimus facere masuras in his sexaginta arpennis et parte stanni que erit in terra Beati Dyonisii , et si fecerimus masuras vel hospites in terra non movente ab ecclesia Beati Dyonisii , scilicet in Bella Penna , quam emimus a predictis domino Guidone et Herveo fratre ejus , hospites terre illius qui jam sunt vel futuri sunt vel nos nullum usuarium in nemoribus Beati Dyonisii poterimus reclamare . In cujus rei testimonium , paginam hanc inde conscriptam sigillorum nostrorum munimine roboravimus . Actum anno Domini Mo CCo XXXo IIIIo , mense decembri .
| De pace decime presbiteri de Sancto Lamberto apud Bellum Ramum | Omnibus presentes litteras inspecturis , Guillelmus permissione divina Parisiensis ecclesie minister indignus , salutem in Domino . Notum facimus quod viri religiosi abbas et conventus Beati Dyonisii composuerunt de consensu et voluntate nostra cum presbitero de Sancto Lamberto , videlicet quod post duos modios hybernagii et unum modium avene quos presbiter de Mesnilio percipit in decima apud Bellum Ramum , presbiter quicumque fuerit apud Sanctum Lambertum pro tercia parte decime et pro decem sextariis ybernagii quos in parte abbatis et conventus Beati Dyonisii percipiebat ratione quorumdam parrochianorum qui sunt in atrio apud Mesnilium percipiet decetero annis singulis apud Bellum Ramum in granchia dictorum abbatis et conventus in duobus vannatis , videlicet infra festum Omnium Sanctorum quatuor modios hybernagii et tres modios avene ad mensuram Caprosie et unam quadrigatam straminis hybernagii ad duos equos , et aliam quadrigatam de avenagio similiter infra dictum festum Omnium Sanctorum . Si autem tempestas vel defectus communis talis fuerit quod non possit reddi dicta admodiatio , dicti abbas et conventus Beati Dyonisii et dictus presbiter Sancti Lamberti de tempestate vel defectu stabunt arbitrio abbatis et prioris de Rosca ; quod si tempestatem vel defectum communem ipsi arbitrati fuerint , tunc percipiet et habebit dictus presbiter Sancti Lamberti illo anno terciam partem in dicta decima cum decem sextariis hybernagii quos percipere consuevit in parte dictorum abbatis et conventus sicut habuit ante confectionem presencium litterarum . Quod ut ratum permaneat in futurum , presentes litteras sigillo nostro fecimus roborari . Datum anno Domini Mo CCo XXXo IXo , mense julio .
| De decima quam percipiebat priorissa de Alta Brueria apud Ruolium , decetero percipiet apud Bellum Ramum | Adela permissione divina Fontis Ebraudi humilis abbatissa , universis presentes litteras inspecturis , salutem in Domino . Noveritis quod nos decimam quam ecclesia Alte Bruerie habebat apud Rueliacum Sancti Dyonisii , de voluntate et assensu Stephane priorisse et Odonis prioris ac conventus ejusdem ecclesie , concessimus et quitavimus abbati et conventui Sancti Dyonisii habendam imperpetuum et pacifice possidendam . Idem vero abbas et conventus solvent vel solvi facient annis singulis priorisse et priori ac conventui Alte Bruerie , vel eorum mandato , viginti octo sextarios bladi ad mensuram Caprasie , percipiendos apud Bellum Ramum , de meliore blado de decima ipsius loci proveniente , videlicet quatuordecim sextarios bladi hyemalis et quatuordecim sextarios avene . In cujus rei testimonium , presentes litteras sigillo nostro fecimus roborari . Actum anno Domini Mo CCo XXXo Vo , mense novembri .
| De pace facta inter Guibertum Regem et Odonem Bolot | Universis presentes litteras inspecturis , Guillelmus Carnotensis ecclesie Pissiacensis archidiaconus , salutem in Domino . Notum facimus quod , cum contencio esset inter Guibertum dictum Regem ex una parte et Odonem Belot et fratres ejus et amicos ex altera super quibusdam injuriis , et etiam ob hoc haberet idem Guibertus , ut dicitur , inimicicias capitales , tandem de bonorum vivorum consilio idem Guibertus pro bono pacis , in presentia nostra constitutus , prestitit juramentum quod ipse infra octabas instantis Nativitatis beati Johannis Baptiste Jerosolimitanum iter arriperet , ibidem per annum et amplius moraturus , nec exinde reversurus nisi cum alicujus persone auctentice testimonio litterarum . Voluit autem et concessit idem Guibertus quod , si contra prestitum juramentum faceret prout superius est expressum , quod religiosus vir abbas Sancti Dyonisii ad omnes res suas posset se assignare , ubicumque site essent . In cujus rei testimonium , ad petitionem parcium , presentes litteras sigilli nostri munimine duximus roborandas . Actum anno Domini Mo CCo XLo , die dominica ante Ascencionem .
| De nemoribus Traparum | Omnibus presentes litteras inspecturis , officialis Johannis ecclesie Parisiensis archidiaconi , salutem in Domino . Notum facimus quod Nivello de Montigniaco et Philippus dictus Sarracenus fratres , milites , recognoverunt et in jure confessi sunt coram nobis se nichil penitus habere vel reclamare in nemoribus Beati Dyonisii de Trapis , nisi homines illius patrie ratione usus vel alia legittima causa contra ecclesiam Beati Dyonisii aliquid aliquid adquirerent in pascuis nemorum predictorum et tunc ipsi milites vellent uti eodem jure quo homines illius patrie uterentur quantum ad pasturam . In cujus rei testimonium , ad petitionem dictorum militum , sigillum nostrum presentibus litteris duximus apponendum . Datum anno Domini Mo CCo XLo , die jovis post Epiphaniam .
| Quitatio venditionis Reginaldi de Villabona | Universis Christi fidelibus presentes litteras inspecturis , ego Garinus de Valle miles , salutem in Domino . Noverint universi quod ego Garinus supradictus quitavi et concessi bono animo , non coactus , abbati et conventui Beati Dyonisii in Francia venditionem totam quam Reginaldus de Villabona et Ysabellis uxor sua fecerint abbati et conventui predictis , scilicet unum modium avene et quatuor solidos parisiensium redditus censuales , que sita sunt in territorio Belli Rami , que omnia tenebant de me predicti Reginardus et Ysabellis uxor sua jure feodali ; promisi etiam fide prestita corporali quod contra hujusmodi venditionem per me vel per alium numquam veniam in futurum nec aliqui in dicta venditione quoquo jure decetero reclamabo . In cujus rei testimonium , presentes litteras sigilli mei munimine roboravi . Datum anno Domini Mo CCo XL secundo , mense octobri .
| Quitatio venditionis Reginaldi de Villabona | Ego Johannes de Nantolio miles dominus de Leviis , notum facio omnibus presentes litteras inspecturis quod ego ex voluntate et assensu uxoris mee Margarite concessi et quitavi bono animo , non coactus , abbati et conventui Beati Dyonisii in Francia totam venditionem quam Reginaldus de Villabona et Ysabellis uxor sua fecerunt abbati et conventui predictis , scilicet unum modium avene et IIIIor solidos parisiensium redditus , que predicta sita sunt in territorio Belli Rami ; promisi etiam quod contra hujusmodi venditionem per me vel per alium numquam veniam in futurum nec aliquid in dicta venditio quoque jure decetero reclamabo . In cujus rei testimonium , presentes litteras sigilli mei munimine roboravi . Datum anno Domini Mo CCo XLo secundo , mense novembri .
| De modio avene empto apud Bellum Ramum | Omnibus presentes litteras inspecturis , officialis curie Parisiensis , salutem in Domino . Notum facimus quod in nostra presentia constituti Reginaldus dictus de Villabona et Ysabellis uxor ejus asseruerunt quod ipsi habebant et percipiebant singulis annis unum modium avene et quatuor solidos parisiensium annui redditus super quibusdam terris sitis in territorio de Bello Ramo et super hospitibus ejusdem ville ; assuerunt etiam quod res predicte quiete erant et libere ab omni onere , obligatione , consuetudine vel costuma , et movebant de feodo domini Garini de Valle militis , ipsius feodi primi domini , ut dicebant . Quod modium avene cum quatuor solidis annui redditus antedictis sub libertate predicta idem Reginaldus et Ysabellis recognovit tradidisse et concessisse imperpetuum in manu mortua ecclesie Beati Dyonisii in Francia pro quadraginta libris parisiensium jam solutis eisdem venditoribus in pecunia numerata prout confessi sunt coram nobis , renunciantes quantum ad hoc exceptioni non numerate pecunie , non tradite , non solute ; promittentes fide data quod contra venditionem predictam per se vel per alium non veniet in futurum , immo dictum modium avene et quatuor solidos annui redditus sub libertate predicta guarentizabunt et liberabunt eidem ecclesie in manu mortua perpetuo contra omnes usque ad tercium dominum quocienscumque necesse fuerit et quandocumque super hoc fuerint requisiti . Dicta autem Ysabellis quitavit specialiter et expresse quicquid juris in dictis rebus venditis habebat vel habere poterat ratione dotalicii vel alio modo spontanea , non coacta , fide prestita corporali . Johannes vero de Valle armiger et Agnes ejus uxor , de quorum feodo res predicte secundo loco movere dicuntur , dictam venditionem voluerunt , laudaverunt pariter et concesserunt , et de non veniendo contra ratione dotalicii vel alio modo fidem in manu nostra corporaliter prestiterunt ; promiserunt etiam sub fide prefata se guarentizaturos eidem ecclesie res predictas contra omnes illos qui ratione secundi dominii in eis aliquid in posterum reclamarent . In cujus rei testimonium , presentes litteras sigillo Parisiensis curie fecimus comuniri . Datum anno Domini Mo CCo XLo secundo , mense novembri .
| De contentione inter nos et priorem Sancti Martini de Campis super decimis XII arpentorum terre | Omnibus presentes litteras inspecturis , frater O . humilis prior Sancti Martini de Campis Parisius et ejusdem loci conventus , salutem in Domino . Noveritis quod , cum esset contentio inter nos ex una parte et religiosos viros abbatem et conventum Sancti Dyonisii in Francia ex altera super medietate decime duodecim arpentorum terre site in territorio inter Malum Respectum et Trembleium ad crucem que dicitur Lambati in chimino Domni Martini , quam medietatem decime petebant dicti abbas et conventus in supradictis duodecim arpentis , super eo etiam quod nos in quadam parte culture sue de Borda , videlicet in decem arpentis prope chiminum de Espiers sitis , et in terris que fuerunt Guillelmi Malet , videlicet in tribus arpentis , medietatem decime petebamus , tandem nos et dicti abbas et conventus de bonorum virorum consilio amicabiliter composuimus in hunc modum quod dicti abbas et conventus nobis quitaverunt medietatem decime quam in dictis circiter duodecim arpentis sitis , ut dictum est , ad crucem Lamberti petebant et insuper decimam quinque arpentorum contiguorum dictis duodecim arpentis , et nos quitavimus eis decimam quam in cultura sua de Borda et in terris que fuerunt Guillelmi Malet petebamus ab ipsis , salva sibi campiparte sua in dictis duodecim arpentis et aliis quinque quorum decima nobis remanet , sicut superius est expressum . In cujus rei memoriam , presentes litteras sigilli nostri munimine duximus roborandas . Actum anno Domini Mo CCo XLo tercio , mense decembri .
| De justicia in terra communi apud Dompnam Petram | Ego Guido dominus Caprosie miles , notum facio universis tam presentibus quam futuris quod inter me et dominum abbatem Sancti Dyonisii in Francia propter jus ecclesie sue conservandum de quodam homine capto apud Dompnam Petram in justicia quam abbas predictus asserebat esse communem , et hoc sibi non concedebam , sicut ordinatum extitit et statutum quod , cum idem homo dum essem in partibus transmarinis fuerit sine consensu abbatis vel ecclesie sue liberatus , per hoc sibi vel ecclesie sue nullum in aliquo prejudicium generetur in posterum nec quantum ad possessionem nec quantum ad proprietatem , sed omnia sint in eo statu in quo erant ante captionem et liberationem predictas . Datum anno Domini Mo CCo quadragesimo quinto , mense januario .
| De venditione quam fecit nobis Robertus li Tyois miles | Universis presentes litteras inspecturis , officialis curie Parisiensis , salutem in Domino . Notum facimus quod coram nobis propter hoc personaliter constitutus dominus Robertus dictus li Tyois miles et Petronilla ejus uxor asseruerunt coram nobis quod ipsi habebant et possidebant quatuor arpenta vinee , tribus perchiis minus , sitis in territorio de Petra Frita , contigua vinee liberorum defuncti Balduini de Logiis militis ex una parte , et vinee Innocentum de Sancto Paulo ex altera , in censiva cenarii Beati Dyonisii in Francia , onerata in tribus solidis et sex denariis censualibus tantummodo ut dicebant . Item asseruunt quod ipsi habebant et percipiebant , singulis annis , decem solidos parisiensium augmentati census et IIIIor capones , assignatos super quadam masuram sitam apud Petram Fritam , contiguam vinee Colini Point l'Asne , ex una parte , et vinee Johannis Hospitiarii , in censiva . . abbatis et conventus Beati Dyonisii , oneratam in decem et septem denariis parisiensium et obolo censualibus ut dicebant . Quam siquidem vineam cum dictis decem solidis et quatuor caponibus recognoverunt in jure coram nobis se vendidisse et nomine venditionis in perpetuum quitavisse religioso viro . . priori de Strata Beati Dyonisii pro sexaginta et quatuor libris parisiensium , sibi solutis in pecunia numerata , exceptioni non numerate et non solute pecunie renuntiantes coram nobis penitus et expresse , transferentes exnunc in dictum priorem omne jus , omne dominium , omnem proprietatem et possessionem que sibi competebant et competere poterant in predictis ; et promiserunt dicti Robertus et Petronilla , spontanea , non coacta , de assensu et voluntate mariti sui sibi in hoc auctoritatem prestantis , quod contra venditionem et quitationem hujusmodi per se vel per alium non venient in futurum et quod dictam venditionem ut superius est expressum dicto . . priori et ejus successoribus garantizabunt et defendent contra omnes ad usus et consuetudines Francie ; necnon et quod solvent dicto emptori centum et octo solidos parisiensium nomine pene , si dictam venditionem retrahi contigerit vel evici . Pro qua garantia et pena , si committatur , solvenda obligaverunt erga dictum priorem omnia bona sua , mobilia et immobilia , presentia et futura , quantum ad hoc juridictioni curie Parisiensis se supponentes , renuntiantes omnibus privilegiis et omni juri indulto in favorem mulierum et omnibus aliis exceptionibus et rationibus que possent obici contra hujusmodi instrumentum . Datum anno Domini millesimo CCo LXmo nono , mense martii .
| Super hoc quod Guido de Levie miles dicebat se debere percipe tensamentum super quibusdam hominibus nostris , compromissio | Ego Guido de Levie miles , universis notum facio quod , cum contentio suborta fuisset inter me ex una parte et religiosos viros Guillelmum Dei gratia abbatem Beati Dyonisii in Francia et ejusdem loci conventus ex altera , super eo videlicet quod ego dicebam me debere habere et percipere super quibusdam hominibus in balliva de Bello Ramo annis singulis tensamentum , tandem pro bono pacis contentionem hinc inde subortam inter me et dictos abbatem et conventum voluimus sic soppiri . Compromissum enim fuit ex parte mea in Guidonem dictum Chevrel militem et ex parte dictorum abbatis et conventus in Lambertum de Tercia Leuca , in hunc modum quod ego et Johannes de Nantholio miles , qui hanc eandem conventionem habet cum dictis abbate et conventu , debemus solummodo tres homines nominare et dictus abbas et conventus tres similiter nominabunt ; et si vellemus dictos tres , duos vel unum producere de hominibus dictorum abbatis et conventus et ipsi similiter de nostris , utrique tam ego et dictus Johannes ex una parte , dicti abbas et conventus ex altera compelleremus ipsos veritati super ista inquisitione testimonium perhibere ; et dicti inquisitores a dictis sex a nobis hinc inde nominatis debent inquirere diligenter , ubi videlicet in domibus sive in campis gagiare debemus si forte contingat aliquem de hujusmodi hominibus non solvere tensamentum . Ego vero de hujusmodi tenendo arbitrio dedi meas patentes litteras dictis abbati et conventui sigilli mei munimine roboratas . Datum anno Domini Mo CCo XLVo , mense decembri .
| Compromissio in Guidonem dictum Cheverel super tensamento predicto | Ego Johannes de Nantholio miles , universis notum facio quod , cum contentio suborta fuisset inter me ex una parte et religiosos viros Guillermum Dei gratia abbatem Beati Dyonisii in Francia et ejusdem loci conventum ex altera , super eo videlicet quod dicebam me debere habere et percipere super quosdam homines Beati Dyonisii in balliva de Bello Ramo annis singulis tensamentum , tandem pro bono pacis contentione hinc inde subhortam inter me et dictos abbatem et conventum volumus sic soppiri . Compromissum enim fuit ex parte mea in Guidonem dictum Chevrel militem et ex parte dictorum abbatis et conventus in Lambertum de Tercia Leuca , in hunc modum quod ego et Guido de Levies miles , qui hanc eandem conventionem habebat cum dictis abbate et conventu , debebamus solummodo tres homines nominare et dicti abbas et conventus tres similiter nominarent ; et si vellemus dictos tres vel duos vel unum producere de hominibus dictorum abbatis et conventus et ipsi similiter de nostris , utrique tam ego et dictus Guido ex una parte quam dicti abbas et conventus ex altera compelleremus ipsos veritati super ista inquisitione testimonium perhibere ; et dicti inquisitores a dictis sex a nobis hinc inde nominatis debebant inquirere diligenter , ubi videlicet in domibus sive in campis gagiare seu nantare debeamus si forte contingat aliquem de hujusmodi hominibus non solvere tensamentum . Predicti vero arbitri , facta super premissis inquisitione legittima habitoque bonorum virorum consilio , suum protulerunt arbitrium in hunc modum quod nos Johannes de Nantholio et Guido de Levies milites possumus assignare et capere tantummodo in domibus hominum Beati Dyonisii qui debent nobis reddere tensamentum , et in arpentis in quibus site sunt domus dictorum hominum usque ad unum arpentum ad plus ipsis domibus magis contiguum et non alibi si forte contingat aliquem dictorum hominum predictum nobis non solvere tensamentum . Ego vero de predicto arbitrio sic prolato firmiter observando presentes litteras concessi predictis abbati et conventui Beati Dyonisii , sigilli mei munimine roboratas . Actum anno Domini Mo CCo XLVo , mense marcio .